שרה קליין-ברסלבי

שרה קליין-ברסלבי (נולדה ב-1 ביולי 1942) היא פרופסור אמריטה לפילוסופיה יהודית של ימי הביניים בחוג ללימודי התרבות העברית, במגמת פילוסופיה יהודית, באוניברסיטת תל אביב, ידועה במחקריה על הרמב"ם.

== ביוגרפיה ==
שרה ברסלבי נולדה בשנת 1942, בת לחוקר יוסף ברסלבי (ברסלבסקי).

בשנים 1960–1965 למדה לתואר ראשון בפילוסופיה וספרות עברית, באוניברסיטת תל אביב ובאוניברסיטה העברית בירושלים. בשנים 1964–1967 למדה לתואר שני בפילוסופיה באוניברסיטה העברית ובאוניברסיטת תל אביב, בה קיבלה את התואר בהצטיינות.

היא המשיכה את לימודיה באקול פראטיק דה אוטז אטוד (École Pratique des Hautes Études) בפריז אצל פרופ' ז'ורז' ויידה. בשנת 1972 קיבלה תואר דוקטור מאוניברסיטת סורבון (אוניברסיטת פריז IV) על עבודתה בנושא: "ר' נסים בן ראובן גירונדי מול הפילוסופיה של תקופתו" (R. Nissim Ben Reuben de Gèrone devant la philosophie de son temps)

בשנת 1969 הצטרפה לסגל החוג לפילוסופיה יהודית באוניברסיטת תל אביב. בשנים 1994–1998 כיהנה כראש החוג. ב-1997 קודמה לדרגת פרופסור מן המניין.

מחקריה עוסקים בפילוסופיה היהודית של ימי הביניים, ובאופן מיוחד בפרשנותו הפילוסופית של הרמב"ם למקרא, ובהגותו של הרלב"ג בדגש על מתודות החקירה והכתיבה שלו.

הייתה נשואה לד"ר יצחק קליין עד לפטירתו בשנת 1990.

== ספריה ==
* פירוש הרמב"ם לסיפור בריאת העולם, הוצאת החברה לחקר המקרא בישראל, 1978. (מהדורה שנייה עם תיקונים ותוספות, ירושלים: הוצאת ראובן מס, 1987.)
* פירוש הרמב"ם לסיפורים על אדם בפרשת בראשית, פרקים בתורת האדם של הרמב"ם, ירושלים : הוצאת ראובן מס, 1986
* שלמה המלך והאזוטריזם הפילוסופי במשנת הרמב"ם, ירושלים : הוצאת מאגנס, 1996
* פירוש הרלב"ג לסיפורי בריאת האדם ולסיפור גן העדן, הוצאת מאגנס, 2015
<div style="direction: ltr;">
* Without any Doubt: Gersonides on Method and Knowledge, Boston-Leiden: Brill, series: Supplements to the Journal of Jewish Thought and Philosophy, 2011.
* Maimonides As Biblical Interpreter, Academic Studies Press, series, "Emunot": Boston, MA, 2011.
</div>

===ספרים שערכה===
<div style="direction: ltr;">
* (Les méthodes de travail de Gersonide et le maniement du savoir chez les scolastiques, C. Sirat, S. Klein-Braslavy et O. Weijers (eds.), (Paris: Vrin 2003
</div>
* עם בנימין אברהמוב ויוסף סדן, מנחה למיכאל - מחקרים בהגות יהודית ומוסלמית מוקדשים לפרופסור מיכאל שורץ, (תל אביב, אוניברסיטת תל אביב, הפקולטה למדעי הרוח ע"ש לסטר וסאלי אנטין, בית הספר למדעי היהדות ע"ש חיים רוזנברג, תש"ע [2009])

===מבואות===
* שמונה פרקים : והם הקדמת הרמב"ם לפירושו למסכת אבות, (תרגם מערבית יהודית לעברית בת-ימינו מיכאל שורץ), ירושלים : מכון בן-צבי לחקר קהילות ישראל במזרח, יד יצחק בן-צבי והאוניברסיטה העברית בירושלים, תשע"א. מבוא נרחב על שמונה פרקים ועל תרגומו של שורץ

==ספר יובל לכבודה==
* ספר יובל לכבודה של פרופ' שרה קליין-ברסלבי, דעת חוברות 74–75, תשע"ג 2013.
*:כולל רשימת פרסומים ומאמר הערכה של זאב הרוי על תרומתה לחקר הפילוסופיה של הר"ן.

== קישורים חיצוניים ==
* 
* [http://humanities.tau.ac.il/segel/sarakb.html שרה קליין-ברסלבי] באתר אוניברסיטת תל אביב ([http://humanities.tau.ac.il/segel_eng/sarakb.html באנגלית])
* [http://humanities.tau.ac.il/general_files/segel/500/full.pdf רשימת הפרסומים של שרה קליין-ברסלבי (המלאה והמעודכנת)]
* [http://www.kotar.co.il/KotarApp/Viewer.aspx?nBookID=93633953&sSelectedTab=tdBookInfo#15.7337.1.fitpage פירוש הרמב"ם לסיפור בריאת העולם] באתר כותר
* [http://www.kotar.co.il/KotarApp/Viewer.aspx?nBookID=93900382&sSelectedTab=tdBookInfo#1.undefined.1.fitpage פירוש הרמב"ם לסיפורים על אדם בפרשת בראשית] באתר כותר
* 

קטגוריה:חוקרות יהדות ישראליות
קטגוריה:חוקרי יהדות ישראלים
קטגוריה:חוקרי מחשבת ישראל
קטגוריה:סגל אוניברסיטת תל אביב: לימודי התרבות העברית
קטגוריה:בעלות תואר דוקטור מאוניברסיטת פריז
קטגוריה:בעלי תואר דוקטור מאוניברסיטת פריז
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1942
קטגוריה:ישראלים שנולדו ב-1942